546.500

Ordinaziun executiva tar la lescha federala davart ils posts da consultaziun per dumondas da gravidanza

dals 20-11-1984 (versiun dals 01-12-2012)

sa basond sin l'art. 15 al. 3 da la constituziun chantunala1)

relaschada dal cussegl grond ils 20 da november 19842)

En general

Art.  1 1 La consultaziun per dumondas da gravidanza en il senn da la legislaziun federala 3)

vegn   fatga   d'organisaziuns   privatas   renconuschidas   e   sche   necessari   da   posts chantunals da cussegliaziun.

2 Ils   posts   da   consultaziun   per   dumondas   da   gravidanza   pon   er   ademplir incumbensas identicas sin ils champs da la cussegliaziun da sexualitad, da lètg e da famiglias sco er da la planisaziun da famiglia.

Art.  2

Posts privats da cussegliaziun per dumondas da gravidanza 1. renconuschientscha

1 Davart las dumondas per renconuscher ils posts da cussegliaziun per dumondas da gravidanza   d'organisaziuns   privatas   e   davart   la   conclusiun   da   las   cunvegnas respectivas decida la regenza4).

2 Las dumondas respectivas han da cuntegnair las indicaziuns davart las instituziuns responsablas,   davart   l'organisaziun,   davart   la   cumposiziun   persunala   e   davart   la finanziaziun dal post da cussegliaziun. Ellas ston vegnir inoltradas tar il departament da giustia, segirezza e sanadad.

3 In dretg da renconuschientscha e da conclusiun d'ina cunvegna n'exista betg.

1) La   nova   constituziun   na   cuntegna   naginas   normas   da   delegaziun   correspundentas   (cf.

art. 103 al. 1 e 2 CC); DG 110.100.

2) M dals 27 d'avust 1984, 455; PCG 1984/85, 610 3) CS 857.5 e 857.51 4) Tras l'art. 14 al. 1 da l'ordinaziun davart la delegaziun da cumpetenzas da la regenza als departaments ed als posts da servetsch (DG 170.340) vegn la cumpetenza da renconuscher ils posts privats da cussegliaziun per dumondas da gravidanza e da concluder las cunvegnas correspundentas delegada al departament; entrà en vigur il 1. da schaner 2009.

* tabellas da las modificaziuns a la fin dal relasch

1

546.500

4 Sche las premissas da renconuschientscha n'èn betg pli dadas, po la regenza retrair la renconuschientscha, fixond in termin adequat5).

2. incumbensas

Art.  3 1 Ils posts privats da cussegliaziun per dumondas da gravidanza renconuschids ston garantir l'adempliment da las incumbensas fixadas en la legislaziun federala6).

2 Els ston rapportar al departament da giustia, segirezza e sanadad annualmain davart lur organisaziun e davart lur activitad il pli tard fin ils 30 da november.

3. sustegn finanzial

Art.  4 * 1 Il chantun sustegna ils posts privats da cussegliaziun per dumondas da gravidanza renconuschids   sin   basa   da   las   cunvegnas   concludidas   ed   en   il   rom   dals   credits approvads en il budget.

Departament da giustia, segirezza e sanadad

Art.  5 1 Il departament da giustia, segirezza e sanadad a)

surveglia   ils   posts   da   cussegliaziun   per   dumondas   da   gravidanza renconuschids;

publitgescha la renconuschientscha e la glista dals posts da cussegliaziun per dumondas da gravidanza;

fa in rapport en il senn da la legislaziun federala 7) per mauns da l'uffizi federal da las assicuranzas socialas.

b)

c)

Art.  6 1 Questa ordinaziun entra en vigur il 1. da schaner 1985.

Entrada en vigur

5) Tras l'art. 14 al. 2 da l'ordinaziun davart la delegaziun da cumpetenzas da la regenza als departaments  ed  als  posts  da  servetsch  (DG  170.340)  vegn  la  cumpetenza  da  retrair  la renconuschientscha, sche las premissas da renconuschientscha n'èn betg pli dadas, e quai fixond in termin adequat, delegada al departament; entrà en vigur il 1. da schaner 2009.

6) CS 857.5 e 857.51 7) CS 857.5 e 857.51

2

546.500

Tabella da las modificaziuns - tenor conclus

Conclus 20-11-1984 19-10-2011

Entrada en vigur 01-01-1985 01-12-2012

Element relasch Art. 4

Modificaziun emprima versiun revisiun totala

Publicaziun en la CUL - 
3

546.500

Tabella da las modificaziuns - tenor element

Element relasch Art. 4

Conclus 20-11-1984 19-10-2011

Entrada en vigur 01-01-1985 01-12-2012

Modificaziun emprima versiun revisiun totala

Publicaziun en la CUL - 
4